**Μητροπολιτικός Οργανισμός Μουσείων**

**Εικαστικών Τεχνών Θεσσαλονίκης (MOMus)**

Κολοκοτρώνη 21, Μονή Λαζαριστών

Αρμόδιος για παροχή πληροφοριών: Θεοχάρης Θεοδωρίδης

Αριθμός τηλεφώνου: 2310 589224/142

email: [theocharis.theodoridis@momus.gr](mailto:theocharis.theodoridis@momus.gr)

url: momus.gr

Α.Π. 10527

Θεσσαλονίκη, 14 Οκτωβρίου 2024

Προς: Κάθε ενδιαφερόμενο

**Πρόσκληση του MOMus προς κάθε ενδιαφερόμενο με σκοπό τη διενέργεια Ανοικτής Δημόσιας Διαβούλευσης του** **τεύχους Διακήρυξης Ανοικτού Ηλεκτρονικού Διαγωνισμού για την επιλογή Αναδόχου του Έργου με τίτλο: «Παροχή Υπηρεσιών Οικονομικής Διαχείρισης και Λογιστικής – Φοροτεχνικής Υποστήριξης»**

O Μητροπολιτικός Οργανισμός Μουσείων Εικαστικών Τεχνών Θεσσαλονίκης (MOMus) ανακοινώνει ότι θέτει σε Ανοικτή Δημόσια Διαβούλευση το Τεύχος Διακήρυξης του Ανοικτού Ηλεκτρονικού Διαγωνισμού για την επιλογή Αναδόχου του Έργου με τίτλο: «Παροχή Υπηρεσιών Οικονομικής Διαχείρισης και Λογιστικής – Φοροτεχνικής Υποστήριξης». Η σύμβαση χρηματοδοτείται μέσα από τον τακτικό προϋπολογισμό του MOMus.

Η σύμβαση θα ανατεθεί με το κριτήριο της πλέον συμφέρουσας από οικονομική άποψη προσφοράς, βάσει βέλτιστης σχέσης ποιότητας – τιμής.

Παρακαλούμε για τα σχόλια και τις προτάσεις σας επί των τεχνικών προδιαγραφών και των συνολικών όρων της διακήρυξης

***Διαδικασία Διαβούλευσης:***

Η διαδικασία της «Ανοικτής Δημόσιας Διαβούλευσης»: α) έχει χαρακτήρα ανοιχτής, μη δεσμευτικής συμμετοχής των ενδιαφερόμενων οικονομικών φορέων, β) απευθύνεται σε κάθε ενδιαφερόμενο ο οποίος καλείται να καταθέσει θέσεις, απόψεις, παρατηρήσεις και προτάσεις, επί του περιεχομένου του εν λόγω «Τεύχους Διακήρυξης», γ) πραγματοποιείται μέσω του «Εθνικού Συστήματος Ηλεκτρονικών Δημοσίων Συμβάσεων» (ΕΣΗΔΗΣ) και δ) έχει διάρκεια δεκαπέντε (15) ημερολογιακές ημέρες από την επομένη της ανάρτησής της στην ιστοσελίδα του ΕΣΗΔΗΣ.

Ο κάθε ενδιαφερόμενος που επιθυμεί να καταθέσει το σχόλιό του επισκέπτεται αρχικά την ιστοσελίδα του ΕΣΗΔΗΣ και ακολούθως συμμετέχει στη δημόσια διαβούλευση συμπληρώνοντας τα πεδία που βρίσκονται στη φόρμα με τίτλο: «Καταχώρηση σχολίου» Επίσης, ο κάθε ενδιαφερόμενος μπορεί να επισκεφθεί την ιστοσελίδα του MOMus ([www.momus.gr](http://www.momus.gr)) να «κατεβάσει» το σχετικό αρχείο του Τεύχους Διακήρυξης και να υποβάλλει τα σχόλιά του μέσω της αποστολής μηνύματος ηλεκτρονικού ταχυδρομείου στο email: [theocharis.theodoridis@momus.gr](mailto:theocharis.theodoridis@momus.gr) .

Μετά τη λήξη της δεκαπενθήμερης «Ανοικτής Δημόσιας Διαβούλευσης» θα αναρτηθεί στην ιστοσελίδα του MOMus ανακοίνωση με όλες τις παρατηρήσεις και σχόλια τα οποία υπεβλήθησαν. Τα στοιχεία όσων συμμετείχαν στην «Ανοικτή Δημόσια Διαβούλευση» δεν θα δημοσιοποιηθούν, για λόγους τεχνικού ή εμπορικού απορρήτου.

Ακολούθως, τα σχόλια τα οποία θα κατατεθούν θα τεθούν υπόψη του Διοικητικού Συμβουλίου του MOMus το οποίο θα τα αξιολογήσει και θα αποφασίσει τη συμπερίληψή τους στο «Τεύχος Διακήρυξης» με κριτήριο τη βελτιστοποίηση των «Τεχνικών» και «Λειτουργικών» προδιαγραφών που έχουν ήδη συμπεριληφθεί στο «Τεύχος Διακήρυξης» και ως εκ τούτου την εξασφάλιση του υγιούς ανταγωνισμού και της όσο το δυνατόν μεγαλύτερης συμμετοχής προσφερόντων οικονομικών φορέων στην επικείμενη διαγωνιστική διαδικασία για την επιλογή Αναδόχου του έργου.

Η ανακοίνωση αυτή θα αναρτηθεί:

1. Στην ιστοσελίδα του Εθνικού Συστήματος Ηλεκτρονικών Δημοσίων Συμβάσεων (ΕΣΗΔΗΣ) και
2. Στην ιστοσελίδα του MOMus.

Ο Πρόεδρος του MOMus

Επαμεινώνδας Χριστοφιλόπουλος

**ΣΥΝΗΜΜΕΝΟ:**

Σχέδιο τεύχους Διακήρυξης Ανοικτού Ηλεκτρονικού Διαγωνισμού για την επιλογή Αναδόχου του Έργου με τίτλο «Παροχή Υπηρεσιών Οικονομικής Διαχείρισης και Λογιστικής – Φοροτεχνικής Υποστήριξης»